Energisløsing som følge av lysforurensning kan ha betydelige samfunnsøkonomiske og miljømessige konsekvenser. Lysforurensning skyldes først og fremst uhensiktsmessig eller direkte feil bruk av lys og dårlig utformede lysarmaturer. Generelt vil en ofte få en bedre lyssetting dersom lyset er indirekte og belyser bakken eller objektet uten å blende omgivelsene.